Betty Boije

Betty Natalie Boije af Gennäs (vuodesta 1853 Dannström; 14. helmikuuta 1822 – 30. joulukuuta 1854 Tukholma) oli ruotsalais-suomalainen laulaja.Laulajatar Betty Boijen liian lyhyt elämä. Musiikin syntymäpäiväkalenteri. Yleisradio.

Boije oli nuorin tytär Boije af Gennäsin sukuun kuuluneessa aatelisperheessä, joka muutti Suomeen tytön ollessa vasta kuukausien ikäinen. Perheen isä oli Loviisasta lähtöisin ollut Claës Otto Boije af Gennäs ja äiti skånelainen Mariana Horn af Rantzien. Betty Boije aloitti esiintymisen Turussa sisarustensa Gustafvan ja Wilhelminan kanssa 1830-luvun lopussa. Osa aatelissuvun jäsenistä vastusti Boijen laulajanuraa, mutta hän pääsi esiintymään Turun lisäksi myös esimerkiksi Helsinkiin, Viipuriin, Ouluun, Tallinnaan ja Pietariin. Boijella oli poikkeuksellisen laaja ääniala, joten hän pystyi esiintymään yhtä lailla kontra-alttona kuin sopraanona. Kesäkuussa 1847 hän esiintyi suurelle yleisölle yliopiston promootiotilaisuudessa.

Boije opiskeli Isidor Dannströmin johdolla Tukholmassa ja piti kaupungissa ensimmäisen konserttinsa vuonna 1849. Tukholmalaisessa arviossa Boijen ennakoitiin tulevan "uudeksi Jenny Lindiksi". Hänet kiinnitettiin kaudelle 1850–1851 Tukholman kuninkaalliseen oopperaan, ja hän esiintyi Nancyn (Flotow: Martha) sekä Cherubinon (Mozart: Figaron häät) rooleissa. Boije meni häntä opettaneen Dannstörmin kanssa naimisiin vuonna 1853.J. Isidor Dannström. Svenskt biografiskt lexikon. Pariskunta lähti konserttimatkalle, joka suuntautui Liverpoolista Yhdysvaltoihin, jossa Boije keväällä 1854 esiintyi Washingtonissa ja New Yorkissa. Hän kuitenkin sairastui todennäköisimmin tuberkuloosiin ja kuoli 32-vuotiaana.

Boije kirjoitti laulu-uransa ohella muutamia sävellyksiä, joista laulu En blick tillbaka painettiin Dannströmin julkaisemaan laulukirjaan.

Myös Boijen siskoista Gustafvasta ja Wilhelminasta tuli musiikin ammattilaisia.

 Lähteet 

Aiheesta muualla



Luokka:Ruotsalaiset oopperalaulajat
Luokka:Suomalaiset oopperalaulajat
Luokka:Ruotsalaiset aateliset
Luokka:Suomalaiset aateliset
Luokka:Vuonna 1822 syntyneet
Luokka:Vuonna 1854 kuolleet